Miljuschka Witzenhausen

Miljuschka Lola Witzenhausen (Amsterdam, 10 july 1985) is in Nederlânske presintatrise, FJ, soapaktrise, kulinêr ekspert en telefyzjekok.

Karriêre
Behelle yn 2004 har gymnasiumdiploma op it Vossius Gymnasium yn Amsterdam en studearre dêrnei twa jier rjochten. Fia it modelleburo dêr't se wurke kaam sy úteinlik by de jongereintelefyzjestjoerder TMF terjochte, dêr't se fan 5 febrewaris 2005 ôf wurksum wie.
Witzenhausen presintearre tegearre mei Nikkie Plessen en Valerio Zeno it programma Re-action en presintearre ek de Dei Top 5, Kweekvijver en TMF op Weg. Yn 2006 en 2007 presintearre sy de TMF Awards. Op 30 oktober datselde jier ferliet se de jongereinstjoerder.

Yn 2008 wie Witzenhausen njonken Peggy Vrijens en Everon Jackson Hooi te sjen yn de ynternetsoapsearje Sound as DJ Joy. Ek spile sy fan ein 2008 ôf mei yn de soapsearje Onderweg naar Morgen as Jacqueline Brunel. Op 15 jannewaris 2010 wie se foar it lêst te sjen yn Onderweg naar Morgen.

Hjirnei presintearre se yn 2008 en 2009 noch it realityprogramma Op safari foar de regionale telefyzjestjoerder RTV Noard-Hollân en presintearre se yn 2009 de Radiobitches Awards 2009 yn Studio 21 te Hilfertsom.

Yn 2014 wie Witzenhausen te sjen as saakkundige op it mêd fan fieding en lifestyle yn it SBS 6 programma Shownieuws. Ek wie se dat jier ien fan de presintatoaren fan it middeisprogramma. Hier moet je zijn op RTL 4. Yn 2015 begûn se mei it programma Miljuschka's Food Trucks op itensiedersstjoerder 24Kitchen.

Sûnt 2016 is Witzenhausen in fêst gesicht op de RTL-stjoerders RTL 4 en RTL 5. Sûnt 2016 is se te sjen as sûnens - en fiedingssaakkundige yn RTL Boulevard. Yn 2016 presintearre se Ja, ik wil... in taart tegearre mei John Williams. Yn 2017 presintearre se tegearre mei Martijn Krabbé Topchef Academy op RTL 5. Ek wie se dit jier te sjen yn it RTL 4 programma Een goed stel hersens. Yn 2017 en 2018 wie Witzenhausen presintatrise fan RTL Boulevard (wykeinedysje) en De Chocolade Show yn 2017. Yn it neijier fan 2018 foarme Witzenhausen in presintaasjeduo mei Kaj Gorgels foar it RTL 4 programma Decembernieuws. Yn de simmer fan 2020 presintearre Witzenhausen alle wurkdagen by RTL 4 it programma Miljuschka Kookt. Yn de maitiid fan 2021 presintearret Witzenhausen it programma Snackmasters mei Martijn Krabbé. Yn 2022 presintearre se it programma Obese op RTL 5.

Oersjoch karriêre
 Jier Programma Omrop2005–2007  Re-Action  TMF2005–2007  De Dag Top 5  TMF2006  TMF Awards  TMF2006  TMF op Weg  TMF2008–2009  Op Safari  RTV Noard-Hollân2014  Shownieuws  SBS 62014  Hier moet je zijn  RTL 42016  Ja, Ik Wil… Een Taart  RTL 4 2016–no  RTL Boulevard  RTL 4 2017  Miljuschka’s Food Trucks  24Kitchen2017  Topchef Academy  RTL 52017–2018  RTL Boulevard  RTL 4 2017  De Chocolade Show  RTL 42018  Miljuschka’s Street Food Vietnam  24Kitchen2018  Decembernieuws  RTL 4 2019  Miljuschka in Japan  24Kitchen2020  Miljuschka in Mexico  24Kitchen2020  #Eerlijkefoto  Videoland 2020  Miljuschka Kookt  RTL4  2021  Make-up Cup  Zapp/NPO 3 2021-no  Snackmasters  RTL 4 2022  Obese  RTL 5 

Priveelibben
Witzenhausen waard berne yn Amsterdam, as dochter fan abbekate Astrid Holleeder en Jaap Witzenhausen dy't wurke as bedriuwslieder fan in bordeel en letter as keunsthanneler. Fan memmekant, strafrjochtabbekaat Astrid Holleeder, is hja in omkesizzer fan Willem Holleeder.
Witzenhausen is skieden en hat twa bern.

Kategory:Nederlânsk model
Kategory:Nederlânsk telefyzje-akteur
Kategory:Nederlânsk telefyzjepresintator
Kategory:TMF-wurknimmer
Kategory:Nederlânsk blogger
Kategory:Nederlânsk persoan fan Joadsk komôf
Kategory:Nederlânsk persoan fan Dútsk-Joadsk komôf
Kategory:Persoan berne yn 1985